b"\n_START_ARTICLE_\nMarsha Mason\n_START_SECTION_\nBiografia\n_START_PARAGRAPH_\nFilla d'Edward Marion Mason, Jr., i Catharine Kentwood-Mason, va cr\xc3\xa9ixer amb la seva germana menor Linda (1943) a Elmont Lane, Crestwood, Missouri, graduant-se a la Universitat de Webster. Va estudiar a Nova York en lHB Studio de Uta Hagen i Herbert Bergdorf._NEWLINE_Foguejada en la companyia de teatre de repertori American Conservatory Theatre de San Francisco dirigida per Bill Ball on va interpretar Hedda Gabler, Cyrano de Bergerac, Casa de nines, El mercader de Ven\xc3\xa8cia i Les bruixes de Salem entre d'altres. A Nova York va debutar el 1965 amb  Cactus Flower  i El parc dels c\xc3\xa9rvols de Norman Mailer. El 1972 debuta en el cinema amb Blume in Love de Paul Mazursky al costat de George Segal. El 1973, l'autor Neil Simon la va triar per a la posada en escena a Broadway de la seva pe\xc3\xa7a The Good Doctor. Un any despr\xc3\xa9s es casaven i ella protagonitzava al costat de James Caan la pel\xc2\xb7l\xc3\xadcula  Cinderella Liberty  que li va suposar la seva primera nominaci\xc3\xb3 a l'Oscar i seu primer Globus d'Or. La parella es va traslladar a Hollywood._NEWLINE_El 1977, va rebre el Globus d'Or a la millor actriu musical o c\xc3\xb2mica, una nominaci\xc3\xb3 al Premi BAFTA i la segona nominaci\xc3\xb3 a l'Oscar per  La noia de l'adeu, de Neil Simon. El 1979 va ser Jennie MacLaine en l'adaptaci\xc3\xb3 cinematogr\xc3\xa0fica de la pe\xc3\xa7a de Simon  Cap\xc3\xadtol dos , basada en la relaci\xc3\xb3 d'ambd\xc3\xb3s que li va mer\xc3\xa8ixer la seva tercera nominaci\xc3\xb3 com a millor actriu. _NEWLINE_El 1981, Mason va protagonitzar Only When I Laugh, _NEWLINE_adaptaci\xc3\xb3 de la pe\xc3\xa7a de Simon, The Gingerbread Lady (originalment escrita per a teatre per Maureen Stapleton) conquerint una quarta nominaci\xc3\xb3. A l'any seg\xc3\xbcent amb  Max Dugan Returns , va trobar el seu primer frac\xc3\xa0s malgrat estar acompanyada per Donald Sutherland, Jason Robards i Matthew Broderick._NEWLINE_Aleshores, el 1983, Simon i Mason es van divorciar i la seva carrera f\xc3\xadlmica va decaure r\xc3\xa0pidament malgrat rodar amb Clint Eastwood el 1986  Heartbreak Ridge  i dirigir per a televisi\xc3\xb3 el 1987,  Little Miss Perfect._NEWLINE_El 1996 va protagonitzar  La nit de la iguana  a Londres reunida amb Richard Dreyfuss per a 'El presoner de la Segona Avinguda de Neil Simon en el Royal Haymarket Theatre._NEWLINE_El 2001, va encarnar Ethel Gumm, la mare de Judy Garland a la pel\xc2\xb7l\xc3\xadcula per a TV Life With Judy Garland: Me And My Shadows  amb Judy Davis i l'agost de 2005 va reapar\xc3\xa8ixer a Broadway amb  Steel Magnolias , al costat de Delta Burke, Frances Sternhagen, Rebecca Gayheart, Lily Rabe i Christine Ebersole._NEWLINE_Altres aparicions en televisi\xc3\xb3 inclouen Seinfeld,  Lipstick Jungle , Army Wives' i Frasier que li va suposar el Premi Emmy el 1997._NEWLINE_El 2006 va ser H\xc3\xa8cuba d\xe2\x80\x99Eur\xc3\xadpides al  Chicago Shakespeare Theatre i va treballar a Impressions  de Michael Jacob amb Jeremy Irons i Joan Allen._NEWLINE_El 1993 es va establir a Santa Fe (Nou M\xc3\xa8xic) _NEWLINE_on va dirigir El jard\xc3\xad dels cirerers i va fundar a Abiqui\xc3\xba, Nou M\xc3\xa8xic - paratge on va viure l'artista Georgia O'Keefe - un establiment d\xe2\x80\x99agricultura ecol\xc3\xb2gica per a herbes medicinals basat en la teoria de l'agricultura biodin\xc3\xa0mica de Rudolf Steiner anomenat Resting In The River_NEWLINE_en el ve\xc3\xafnat on resideix Shirley MacLaine qui va suggerir el lloc per a la granja _NEWLINE_Practicant de la meditaci\xc3\xb3 Siddha Yoga de Swami Muktananda, _NEWLINE_l'any 2000 va publicar les seves mem\xc3\xb2ries:  Journey: A Personal Odissey  _NEWLINE_\xc3\x89s \xc3\xa0vida corredora de carreres de cotxes, va finalitzar segona el 1993 en la seva divisi\xc3\xb3 conduint un Mazda RX-7._NEWLINE_Pr\xc3\xa8viament al seu matrimoni amb Neil Simon, va estar casada amb Gary Campbell entre 1965-70._NEWLINE_En les seves primeres aparicions tamb\xc3\xa9 figura com 'Marcia Mason'._NEWLINE_Ha rebut el premi a la traject\xc3\xb2ria a la seva ciutat natal en el Festival Internacional de Saint Louis 2002 i en el 2001 en el Festival de Cinema de Temecula Valley a Temecula (Calif\xc3\xb2rnia)."